אורך החיים של השתל הדנטלי הוא כ-15-10 שנים ברוב המקרים. במהלך תקופה זו מופעלים על השתל לחצים יומיומיים ונוצרת ספיגת עצם מסביב לשתל, ואלו עשויים לפגוע ביציבותו ולדרוש את החלפתו. על מנת לשמור על השתלים לאורך זמן מומלץ להקפיד על ביקורי מעקב שוטפים אצל הרופא ולשמור היטב על רמת ההיגיינה בפה, באופן עצמי ובסיוע שיננית.
חשוב לציין כי יש סוגי שתלים דנטליים שונים, הנבדלים זה מזה בחומר שממנו הם עשויים, במידות שלהם ובסוגי התבריגים שלהם. בחירה נכונה של השתל המתאים למצב הפה של המטופל ולמיקומו של השתל בפה תשפיע משמעותית על רמת תפקודו לאורך זמן.